Source: http://doarvolei.ro/divizia-a1-f-csm-bucuresti-invinge-la-blaj-si-campionatul-este-relansat/
Timestamp: 2019-06-26 19:07:34+00:00

Document:
Divizia A1 (f): CSM București învinge la Blaj și campionatul este relansat – Doarvolei
Acasă > Campionat National > Divizia A1 (f): CSM București învinge la Blaj și campionatul este relansat
Ultimul meci al etapei a doua a play-off-ului Diviziei A1 la volei feminin a adus și prima victorie a campioanei, CSM București, în fața celor de la Volei Alba Blaj. Dar ce victorie! Una care relansează pe deplin campionatul și chiar transformă echipa bucureșteană în favorită la titlu, având în vedere că returul va avea loc în Capitală.
CSM București s-a impus cu scorul de 3-1 la Blaj, în fața vicecampioanei, iar acum diferența reală dintre cele două echipe este de două puncte în favoarea ardelencelor. Spun reală, pentru că în acest moment CSM are un punct mai mult decât blăjencele, dar acestea au o restanță, cu Dinamo, în care nu cred că se pune problema învingătoarei. Cum returul va avea loc la București, putem spune că CSM are acum 51% șanse la titlu, pentru că nu mai depinde decât de ea pentru a păstra titlul de campioană, pe care îl reține dacă nu va face nici un pas greșit în cele 8 meciuri rămase de disputat.
Adelina Ungureanu a făcut 15 puncte, dar nu e în lotul lărgit al naționalei!
Pentru CSM București cele mai multe puncte au fost realizate de olandeza Maret Balkestein Grothues, 19, și de Adelina Ungureanu, 15 puncte. Aș vrea să pot spune că cele două vor fi adversare la turneul final al Campionatului European, acolo unde România și Olanda sunt adversare în grupă, dar din păcate, din cauza unei decizii de neînțeles pentru mine, Adelina Ungureanu nu face parte din lotul lărgit al naționalei feminine a României! E adevărat, e vorba de un lot lărgit care poate fi ajustat în funcție de forma jucătoarelor, dar cea mai bună extremă de 18 ani din campionatul României, care a făcut meciuri foarte bune și în Liga Campionilor și care, iată, reușește 15 puncte contra finalistei Cupei CEV, merita să fie acolo încă de la început. Mi-aș dori, pentru binele voleiului românesc, ca până la începerea pregătirii această scăpare să fie corijată, pentru că locul ei este măcar în lotul naționalei României, dacă nu chiar printre titulare.
De la Volei Alba Blaj cele mai eficiente jucătoare au fost Ioana Baciu, Maja Aleksic și Ana Lazarevic, toate cu câte 10 puncte.
Volei Alba Blaj – CSM București 1-3 (20-25, 25-27, 25-9, 15-25)
CSM București 44 p (17 m)
Volei Alba Blaj 43 p (16 m)
Tag campionatul 2018/ 2019 csm bucuresti volei alba blaj

References: CSM 
 CSM 
 CSM 

CSM 
 CSM 
 CSM 
 CSM 
 CSM 

CSM 
 csm